CELEX: 32012D0513
Language: el
Date: 2012-09-14 00:00:00
Title: 2012/513/ΚΕΠΠΑ: Απόφαση EUMM Georgia/1/2012 της Επιτροπής Πολιτικής και Ασφάλειας, της 14ης Σεπτεμβρίου 2012 , σχετικά με την παράταση της θητείας του αρχηγού της αποστολής επιτήρησης της Ευρωπαϊκής Ένωσης στη Γεωργία (EUMM Georgia)

25.9.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 257/15
            
         ΑΠΌΦΑΣΗ EUMM GEORGIA/1/2012 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 14ης Σεπτεμβρίου 2012
   σχετικά με την παράταση της θητείας του αρχηγού της αποστολής επιτήρησης της Ευρωπαϊκής Ένωσης στη Γεωργία (EUMM Georgia)
   (2012/513/ΚΕΠΠΑ)
   H ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπ' όψιν τη Συνθήκη για την Ευρωπαϊκή Ένωση και ιδίως την τρίτη παράγραφο του άρθρου 38,
   Έχοντας υπ' όψιν την απόφαση 2010/452/ΚΕΠΠΑ του Συμβουλίου, της 12ης Αυγούστου 2010, σχετικά με την με την αποστολή επιτήρησης της Ευρωπαϊκής Ένωσης στη Γεωργία, EUMM Georgia (1), η οποία τροποποιήθηκε τελευταία από την απόφαση αριθ. 2011/536/CFSP (2) του Συμβουλίου και ιδίως το άρθρο 10 παράγραφος 1,
   Εκτιμώντας τα εξής:
   
               (1)
            
            
               Κατά τα οριζόμενα στο άρθρο 10 παράγραφος 1 της απόφασης 2010/452/ΚΕΠΠΑ του Συμβουλίου, η Επιτροπή πολιτικής και ασφαλείας (ΕΠΑ) εξουσιοδοτείται, σύμφωνα με το άρθρο 38 της Συνθήκης, να λαμβάνει τις σχετικές αποφάσεις προκειμένου να ασκεί τον πολιτικό έλεγχο και τη στρατηγική διοίκηση της αποστολής EUMM Georgia, συμπεριλαμβανομένης της απόφασης για τον διορισμό αρχηγού αποστολής,
            
         
               (2)
            
            
               Την 1η Ιουλίου 2011, κατόπιν πρότασης της Ύπατης Εκπροσώπου της Ένωσης για τις εξωτερικές υποθέσεις και την πολιτική ασφαλείας, η Επιτροπή πολιτικής και ασφαλείας (ΕΠΑ) εξέδωσε την απόφαση EUMM/1/2011 (3), με την οποία ο κ. Andrzej TYSZKIEWICZ διορίστηκε αρχηγός της αποστολής EUMM Georgia με θητεία λήγουσα στις 14 Σεπτεμβρίου 2011.Η θητεία του παρετάθη μέχρι τις 14 Σεπτεμβρίου 2012 με την απόφαση 2011/539/ΚΕΠΠΑ της ΕΠΑ (4).
            
         
               (3)
            
            
               Στις 13.9.2012, το Συμβούλιο εξέδωσε την απόφαση 2012/503/ΚΕΠΠΑ (5) σχετικά με την παράταση της αποστολής EUMM Georgia έως τις 14 Σεπτεμβρίου 2013.
            
         
               (4)
            
            
               Στις 12.9.2012 η Ύπατη Εκπρόσωπος πρότεινε την παράταση της θητείας του κ. Andrzej TYSZKIEWICZ ως αρχηγού της αποστολής EUMM Georgia έως τις 14 Σεπτεμβρίου 2013,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   H θητεία του κ. Andrzej TYSZKIEWICZ ως αρχηγού της αποστολής επιτήρησης της Ευρωπαϊκής Ένωσης στη Γεωργία (EUMM Georgia) παρατείνεται έως τις 14 Σεπτεμβρίου 2013.
   Άρθρο 2
   Η παρούσα απόφαση αρχίζει να ισχύει την ημερομηνία της έκδοσής της.
   
      Βρυξέλλες, 14 Σεπτεμβρίου 2012.
      
         
            Για την Επιτροπή Πολιτικής και Ασφάλειας
         
         
            Ο Πρόεδρος
         
         O. SKOOG
      
   
   
      (1)  EE L 213,13.8.2010, σ. 43.
   
      (2)  EE L 236 της 13.9.2011, σ. 7.
   
      (3)  ΕΕ L 175 της 2.7.2011, σ. 27.
   
      (4)  ΕΕ L 238 της 15.9.2011, σ. 32.
   
      (5)  ΕΕ L 249 της 14.9.2012, σ. 13.